אבי ויגדרזון

אָבִי (אביחי) וִיגְדֶרְזוֹן (נולד ב-9 בספטמבר 1956) הוא מתמטיקאי ומדען מחשב ישראלי, העוסק בסיבוכיות חישובית. פרופסור במכון למחקר מתקדם שבפרינסטון, ניו ג'רזי. זוכה פרס אבל לשנת 2021 (עם לסלו לובאס ההונגרי) ופרס טיורינג לשנת 2023. ויגדרזון נולד וגדל בחיפה. סיים את בית הספר הריאלי בחיפה ב-1974. ב-1980 השלים תואר ראשון במדעי המחשב בפקולטה למדעי המחשב של הטכניון בהצטיינות יתרה. ב-1983 סיים דוקטורט באוניברסיטת פרינסטון שבניו ג'רזי. עבודת המחקר שלו עסקה בסיבוכיות קומבינטורית בהדרכת ריצ'רד ג'. ליפטון. את הפוסט-דוקטורט עשה באוניברסיטת קליפורניה בברקלי ובמרכז המחקר של IBM בסן חוזה שבקליפורניה, בהדרכת ריצ'רד קארפ. ב-1986 התקבל כחבר בסגל האוניברסיטה העברית בירושלים, ובגיל 30 קיבל דרגת פרופסור. בין 1993–1995 כיהן כראש המכון למדעי המחשב באוניברסיטה, וב-1994 זכה במדליית אבקוס של האיחוד המתמטי הבין-לאומי על תרומת מחקריו בסיבוכיות חישובית לתחום תורת האינפורמציה. בשנות ה-90 של המאה ה-20 כיהן גם כמרצה אורח באוניברסיטת פרינסטון ובמכון למחקר מתקדם שם. הוא התקבל למשרה קבועה במכון למחקר מתקדם ב-1999 וב-2003 הפסיק עבודתו באוניברסיטה העברית. ב-2009 זכה ביחד עם עומר ריינגולד וסליל ודהן בפרס גדל על פיתוח "מכפלת הזיג-זג" של גרפים. במרץ 2021 הוכרז ויגדרזון כחתן פרס אבל (הוא חולק את הפרס עם לסלו לובאס מהונגריה). באפריל 2024 זכה בפרס טיורינג על תרומתו להבנת האקראיות בחישוביות ובמתמטיקה. תורת הסיבוכיות חישוב מקבילי קומבינטוריקה ותורת הגרפים אלגוריתמים קומבינטוריים לאופטימיזציה אקראיות והצפנה רשתות נוירונים ורשתות מבוזרות במהלך הקריירה האקדמית שלו פרסם אבי ויגדרזון כ-250 מאמרים, בנוסף ל-204 מאמרים שכתבו סטודנטים שלו או דוקטורנטים במעבדתו. רוב מחקריו פורצי הדרך היו בתחום סיבוכיות חישובית. נושא זה עוסק בכמות המשאבים (דוגמת זמן, מספר ליבות) שנדרשים לפתרון בעיה מסוימת ובייעול האלגוריתמים. נושא זה נבדל מתחום החישוביות שעוסק בשאלה האם בעיה נתונה אפשרית לפתרון. ויגדרזון הוא עורך או עוזר עריכה של חמישה כתבי עת מדעיים. ויגדרזון קיבל פרסים רבים: 1986–1989 – מלגת אלון. 1989 – מענק מחקר על שם נומי מ. ברגמן. 1994 – מדליית אבקוס של האיחוד המתמטי הבין-לאומי. 1994 – פרס נשיא האוניברסיטה העברית ע"ש פרופ' יורם בן-פורת לחוקר צעיר מצטיין. 2008 – פרס קוננט למאמרים יוצאי דופן על שם לוי ל. קוננט. 2008 - פרס ג'וסיה וילארד גיבס 2009 – פרס גדל למאמרים יוצאי דופן בתחום מדעי המחשב התאורטיים על שם קורט גדל. 2019 – פרס קנות'. 2021 – פרס אבֶּל על תרומתו לתורת הסיבוכיות. הוא חולק פרס זה עם עמיתו ההונגרי לסלו לובאס. 2023 - פרס דוקטור לשם כבוד על תרומתו בתחומי התאוריה של מדעי המחשב ובמתמטיקה נדירה 2023 - פרס דייקסטרה על מאמר שכתב יחד עם מיכאל בן-אור ושפי גולדווסר, שבו פיתחו חישוב רב-משתתפים בטוח עם בטיחות מבוססת תורת האינפורמציה 2023 - פרס טיורינג למדעי המחשב על תרומתו לתאוריית המחשוב, ולהבנת תפקיד האקראיות בחישוב ויגדרזון נשוי לעדנה, אותה הכיר בעת לימודיהם בטכניון בחיפה, ולהם שלושה ילדים. מדיה וקבצים בנושא אבי ויגדרזון בוויקישיתוף אתר האינטרנט הרשמי של אבי ויגדרזון (באנגלית) אבי ויגדרזון, באתר פרויקט הגנאלוגיה במתמטיקה אבי ויגדרזון, באתר dblp אבי ויגדרזון, באתר ResearchGate דף הבית של אבי ויגדרזון באתר המכון למחקר מתקדם ביוגרפיה של אבי ויגדרזון, באתר פרס אבל אסף רונאל, פרס אבל למתמטיקה לשנת 2021 הוענק לאבי ויגדרזון מישראל ולסלו לובאס מהונגריה, באתר הארץ, 18 במרץ 2021 אסף רונאל, "תרשום בגדול - אין שאלה חשובה יותר". ראיון עם זוכה פרס אבל אבי ויגדרזון, באתר הארץ, 6 ביוני 2021 יהונתן ברקהיים, המתמטיקה של המחשב, במדור "חדשות מדע" באתר של מכון דוידסון לחינוך מדעי, 14 באפריל 2024 רוני דורי, "כדי להיות מומחה הצפנה טוב, צריך להיות קצת פרנואיד", באתר כלכליסט, 9 במאי 2024 מכּתביו והרצאותיו: Mathematics and Computation קריפטוגרפיה: סודות ושקרים, ידיעה ואמון, הרצאה במסגרת סדרת הרצאות "מדוע?" באוניברסיטה העברית, 11 במאי 2008 קריפטוגרפיה, לא רק הצפנה, הרצאה במסגרת סדרת הרצאות באוניברסיטת תל אביב, 19 בינואר 2012 Lovász and Wigderson to share the Abel Prize. The Abel Prize, 15.03.2021 יניב אביטל, ‏פרס טיורינג, "הנובל של מדעי המחשב", יוענק לפרופסור הישראלי אבי ויגדרזון, באתר Geektime פירוט מלא של כל מאמריו Avi Wigderson-Resum´e Avi Wigderson-Short Bio 2009 Gödel Prize, European Association for Theoretical Computer Science 2019 Knuth prize is Awarded to Avi Wigderson, sigact, March 23, 2019 מערכת מקור ראשון, ‏ישראלי זכה במקבילה של פרס נובל במתמטיקה, בעיתון מקור ראשון, 17 במרץ 2021 קורטוריון 2023 - Technion - Israel Institute of Technology, באתר Technion - Israel Institute of Technology, ‏28 במאי 2023 2023 Edsger W. Dijkstra Prize in Distributed Computing, ACM Symposium on Principles of Distributed Computing יניב אביטל, ‏פרס טיורינג, "הנובל של מדעי המחשב", יוענק לפרופסור הישראלי אבי ויגדרזון, באתר Geektime‏, 10 באפריל 2024